Kókuszos piskótatekercs | NOSALTY
CímlapKókuszos piskótatekercs
Egyszerű kakaós piskóta, nagyon kókuszos főzött krémmel. (Saját elképzelésemet valósítottam meg, a végeredménnyel elégedettek voltunk:).)
Elvesztettem a TAJ kártyámat a többi iratommal együtt. Mi a teendő?
A párolás kategória bemutatása
A tejet, vagy egy részét kókusztejjel, a vajat vagy egy részét kókuszkrémmel helyettesíthetjük.(A dobozos kókusztejet, ha nem keverjük össze, kettéválik, felső része vajkrémszerű lesz, ezzel helyettesíthetjük a vaj egy részét.)
cukrozatlan kakaópor étkezési keményítő finomliszt kókuszreszelék tej tojás vaj cukor porcukor
A piskótához a lisztet elkeverjük a kakaóporral.
A tojások fehérjét habbá verjük, közben fokozatosan hozzáadjuk a cukrot és végül - amikor már kemény a hab - hozzákeverjük a tojások sárgáját, majd a kakaóporos lisztet.
Egy nagyobb sütőpapírral bélelt tepsibe kenjük a piskótamasszát és előmelegített sütőben készre sütjük kb. 12 perc alatt.
A megsült piskótát 2-3 percig pihentetjük, majd lehúzzuk róla a sütőpapírt.
Egy konyharuhára terítjük és azzal együtt feltekerjük a piskótát és kihűtjük.
A krémhez a keményítőből és a tejből sűrű krémet főzünk, kihűtjük.
A vajat a cukorral jól kikeverjük, majd a kihűlt főzött krémhez adjuk, összekeverjük és végül hozzáadjuk a kókuszreszeléket.
A krémmel megtöltjük a kihűlt piskótatekercset úgy, hogy kívülre is maradjon a krémből, amit a töltött piskótára kenünk és megszórjuk kókuszreszelékkel.
Néhány órát hűtjük, majd szeletelhetjük.
össznézettség: 47 534
hasonló kategóriák: krémes süti, zserbó, lúdláb, kókuszos süti, lekváros gombóc, mákos guba, kevert sütemény, sütialagút, kinder süti, pudingos sütemény
kókuszkrémmel töltött kakaós piskótatekercs
Nosalty.hu	Mon, 2018-05-14 11:17
Nosalty.hu	Tue, 2015-10-13 12:34
Amaerilde / Amaerilde	Sat, 2012-04-28 14:03
Annyira, hogy el is készítettem, most hűl a hűtőben. Remélem finom lesz!
A krémbe több keményítőt tettem, de nem kellett volna, így kicsit túl sűrű lett, de volt már rossz tapasztalatom főzelékek besűrítése terén, és így nem bíztam benne, hogy besűrűsödik, pedig igen. Így nehéz volt kihűlve felkeverni, meg a tetejére sem tudtam olyan szépen elkenni, mint Te. Mikor a krémhez mindent összekevertem, én még tettem bele pluszban vaníliás cukrot, meg porcukrot is a 10 dkg-n felül, de ez ízlés kérdése :)
Majd beszámolok, hogy a páromnak hogy ízlett!
Amaerilde / Amaerilde	Sat, 2012-04-28 14:10
Végül egész este hűlt, és délelőtt kóstoltuk meg.
A páromnak, és nekem is nagyon ízlik! Pedig először ő tiltakozott, hogy ne ezt csináljam, hanem egy bevált receptet, mert mi van ha nem lesz finom. Most már nem bánja, hogy makacs voltam. Nagyon finom lett, attól tartok, nem fog sokáig tartani :))
Olvastam, hogy volt aki szerint ízetlen, én azt tudom tanácsolni, hogy a krém összekeverésekor kóstolgassuk, és mindenki ízesítse ízlése szerint. Ahogy fent írtam is, én még pluszban 2 csomag vaníliás cukrot és kb 2 ek. porcukrot tettem bele, szerintem így sem lett túlságosan édes, a kókuszreszelék felveszi, meg az én esetemben sztem a fölösben belerakott plusz keményítő is tompít az édességén.
Köszönöm a receptet, biztosan sokszor el fogom még készíteni!
Amaerilde / Amaerilde	Mon, 2012-04-30 12:20
Most fogyott el, annyira isteni volt, hogy még nem tudtam betelni vele!
Mindenképpen érdemes elkészíteni!
Nem is bonyolult, még nekem is sikerült, pedig ez volt életem első piskótatekercse.
helena26 / helena26	Sun, 2012-04-22 16:18
Gyönyörű a tekrecsed!!! Megsütöm mielőbb,mert a kókuszos sütik a kedvencünk közé tartozik! Jön haza a fiam Angliából és azt sem tudom,hogy mit süssek neki,mert isteni receptek vannak a NoSaltyn,köszönet Nektek érte:)))))
Szerintem nem lehet ízetlen,néztem a cukor mennyiséget és nekem nagyon is elegendő!
Tojásfehérje meg van a mélyhűtőben lefagyasztva.
Orsy21 / Orsy20	Sun, 2011-12-04 23:21
A közepébe tettem végig mogyorókrémet, és vaníliás cukrot a krémbe, finom lett:) Köszönöm a receptet!
Tündér / Ízes kalandok	Thu, 2011-12-15 13:33
Orsy! Jól hangzik az általad készített változat is:)
Cs.Petra	Sun, 2011-11-13 19:13
Elkészítettem, nagyon fincsi lett, köszi a receptet!:)
Tündér / Ízes kalandok	Thu, 2011-12-15 13:42
Petra! Örülök, hogy ízlett!
Tündér / Ízes kalandok	Tue, 2011-07-05 15:01
kamahe!
Örülök, hogy elkészítetted!.)
kamahe	Sat, 2011-05-28 16:06
Köszi a receptet! Nagyon hamar elfogyott! :)
Én vanilia pudingos krémet csináltam és abba tettem a kókuszreszeléket.
Tündér / Ízes kalandok	Sun, 2011-04-03 11:29
Nosalty / NoSalty	Sat, 2011-04-02 20:32
Tündér / Ízes kalandok	Thu, 2011-03-17 23:57
Akkor ízesítsd ízlésed szerint! (Az enyém nem volt ízetlen.)
Törölt Felhasználó	Thu, 2011-03-17 20:28
Ízetlen!